**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**програма „Конкурентоспособност и иновации в предприятията“**

**2021-2027 г.**

**Процедура чрез директно предоставяне на безвъзмездна финансова помощ BG16RFPR001-1.007 „Насърчаване заявяването и защитата на права по индустриална собственост от страна на МСП чрез подпомагане дейността на Патентно ведомство на Република България“**

[1. Наименование на програмата: 3](#_Toc122094218)

[2. Наименование на приоритета: 3](#_Toc122094219)

[3. Наименование на процедурата: 3](#_Toc122094220)

[4. Измерения по кодове: 3](#_Toc122094221)

[5. Териториален обхват: 3](#_Toc122094222)

[6. Цели на предоставяната безвъзмездна финансова помощ по процедурата и очаквани резултати: 3](#_Toc122094223)

[7. Индикатори: 6](#_Toc122094224)

[8. Общ размер на безвъзмездната финансова помощ по процедурата и разпределение по региони: 7](#_Toc122094225)

[9. Минимален (ако е приложимо) и максимален размер на безвъзмездната финансова помощ за конкретен проект: 7](#_Toc122094226)

[10. Процент на съфинансиране: 8](#_Toc122094227)

[11. Допустими кандидати: 8](#_Toc122094228)

[12. Допустими партньори (ако е приложимо): 9](#_Toc122094229)

[13. Дейности, допустими за финансиране: 9](#_Toc122094230)

[14. Категории разходи, допустими за финансиране: 14](#_Toc122094231)

[14.1. Условия за допустимост на разходите 15](#_Toc122094232)

[14.2. Допустими разходи 17](#_Toc122094233)

[14.3. Недопустими разходи 19](#_Toc122094234)

[15. Допустими целеви групи (ако е приложимо): 20](#_Toc122094235)

[16. Приложим режим на минимални/държавни помощи (ако е приложимо): 21](#_Toc122094236)

[17. Хоризонтални политики: 22](#_Toc122094237)

[18. Продължителност на процедурата: 23](#_Toc122094238)

[19. Ред за оценяване на проектните предложения: 23](#_Toc122094239)

[20. Критерии и методика за оценка на проектните предложения: 24](#_Toc122094240)

[21. Начин на подаване на проектните предложения/концепциите за проектни предложения: 26](#_Toc122094241)

[22. Списък на документите, които се подават на етап кандидатстване: 27](#_Toc122094242)

[23. Краен срок за подаване на проектните предложения: 29](#_Toc122094243)

[24. Адрес за подаване на проектните предложения/концепциите за проектни предложения: 30](#_Toc122094244)

[25. Допълнителна информация 30](#_Toc122094245)

[26. Приложения към Условията за кандидатстване: 31](#_Toc122094246)

## 1. Наименование на програмата:

Програма „Конкурентоспособност и иновации в предприятията“ 2021-2027 (ПКИП)

## 2. Наименование на приоритета:

Приоритет 1. Иновации и растеж

Специфична цел: RSO1.1. Развитие и засилване на капацитета за научни изследвания и иновации и на внедряването на модерни технологии

## 3. Наименование на процедурата:

Насърчаване заявяването и защитата на права по индустриална собственост от страна на МСП чрез подпомагане дейността на Патентно ведомство на Република България

## 4. Измерения по кодове:

**Измерение 1 – Област на интервенция**

009. Научни изследвания и иновационни дейности в микропредприятия, включително изграждане на мрежи (индустриални научни изследвания, експериментално развитие, проучвания за установяване на осъществимостта);

010. Научноизследователски и иновационни дейности в МСП, включително изграждане на мрежи;

**Измерение 2 — Форма на финансиране**

**01.** Безвъзмездни средства

**Измерение 6 - Допълнителни тематични области във връзка с ЕСФ+**

**09.** Не се прилага.

**Измерение 7 - Равенство между половете във връзка с ЕСФ+, ЕФРР, КФ и ФСП**

**03.** Неутралност по отношение на пола

## 5. Териториален обхват:

Дейностите и резултатите от настоящата процедура следва да се осъществяват и ползват на територията на Република България.

Част от дейностите може да се изпълняват извън територията на страната, включително извън територията на Съюза, при условие че допринасят за целите на програмата/процедурата съгласно чл. 63, пар. 4 от Регламент (ЕС) 2021/1060.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата**

Целта на процедура BG16RFPR001-1.007 „Насърчаване заявяването и защитата на права по индустриална собственост от страна на МСП чрез подпомагане дейността на Патентно ведомство на Република България“ е засилване на заявителската активност и защитата на правата по индустриална собственост от страна на микро, малки и средни предприятия (МСП) чрез реализиране на дейности от страна на Патентно ведомство на Република България (ПБРБ).

**Обосновка**

Сред основните предизвикателства пред българската икономика са и тези, свързани със защитата на интелектуалната собственост и внедряването на иновации в реалния бизнес, включително чрез улеснен достъп до вече защитени права, за които е декларирана лицензионна готовност. Българското законодателство в тази област е в съответствие с директивите на ЕС, но трябва да се провеждат фокусирани мерки, стимулиращи защитата на националната иновативна дейност. Въпреки че досега проведените подобни мерки са намалили неправомерното ползване на интелектуална собственост, прилагането им продължава да бъде неравномерно, а възприемането им от страна на частния сектор е предимно ограничено до сравнително малко патенти и полезни модели, част от които заявени и придобити в рамките на различни проекти.

Правата върху индустриалната собственост предоставят сериозна защита за предприятията като по този начин им позволяват, от една страна, по-бързо да възвърнат направените разходи, а от друга, да си извоюват по-голям пазарен дял или да защитят вече съществуващите позиции в конкурентната среда.

Съобразно данните за 2023 от Годишния доклад на Патентно ведомство (ПВ) през 2023 г. във ПВРБ са постъпили общо 546 броя заявки за патенти за изобретения и за регистрация на полезни модели, 109 броя национални заявки за промишлен дизайн, 7 броя регистрации за дизайн по Хагската спогодба и 3 556 броя национални марки. През 2022 г. България е едва на 24то място в рамките на ЕС-27 с 45 заявки за патент към Европейското патентно ведомство - ЕПВ (с 2 повече в сравнение с 2021 г. ), като изпреварва единствено Кипър, Хърватия и Латвия. По отношение на показателя за брой на заявките за патент на 1 млн. души (6,6 патента) България изпреварва единствено Румъния (2,4 патента). Това означава, че развойната дейност на предприятията у нас, ако съдим по тяхната заявителска активност, не показва нивата, необходими и очаквани за икономически растеж в икономиката на знанието.

Във връзка с горепосоченото, настоящата процедура цели насърчаване на заявителката активност от страна на МСП, както и повишаване на тяхната информираност по отношение ползите от защитата на индустриална собственост, вкл. за справяне с нелоялната конкуренция и осигуряване на конкурентно предимство.

Особено важна предпоставка за ефективността на мярката е наличието на добре функционираща и постоянно развиваща се информационно-технологична среда за поддържането на системата за индустриална собственост в услуга на бизнеса. Патентно ведомство има дългогодишна традиция в използването на информационни технологии в своята дейност - през последните 4 десетилетия в него са се сменили няколко поколения информационни технологии и то се е утвърдило като един от най-добрите примери за приемственост в технологичното развитие, успешно надграждане и допълняемост между различни проекти и инициативи, с извличане на максимални ползи за оптимизиране на работните процеси и предоставяне на разнообразни услуги за бизнеса. За да продължи тази тенденция, са необходими регулярни инвестиции в технологичното развитие за успешно посрещане на постоянно променящите се изисквания и все по-големите предизвикателства, породени от все по-бързото развитие и качествените промени на информационните технологии. В тази връзка настоящата процедура цели подобряване на услугите за бизнеса, свързани с управлението на системата за индустриална собственост, както и популяризиране и подобряване на информационното осигуряване на системата за закрила на обектите на индустриална собственост сред бизнеса, с цел насърчаване на заявителската активност от страна на МСП. Подкрепата за заявяване на обекти на индустриална собственост от бизнеса и подобряване на средата в тази област ще подпомогне развитието на иновации и ще създаде предпоставки за дългосрочни конкурентни предимства на българската икономика чрез придвижване нагоре по веригата на добавената стойност.

**Очакваните резултати** след изпълнението на предвидените дейности по процедурата са свързани с повишаване на заявителската активност от страна на МСП, на нивото им на знания и осведомеността за ползите от защитата на индустриалната собственост. В резултат от подкрепата се очаква също така да се разшири обхватът на предлаганите услуги oт Патентното ведомство, да се разшири и обогати предоставяната информация и способите на търсене в нея, както чрез подобряване на информационната среда, създаване на по-добри условия за достъпване от потребителите, подобряване на комуникацията с всички заинтересовани потребителски групи, така и чрез предоставяне на адекватна и полезна информация за предоставяните от ПВ услуги.

Посочените резултати се очаква да доведат и до повишаване на дела на защита на интелектуалните продукти в България от страна на предприятията, до повишаване броя на внедрени в реалния бизнес защитени като индустриална собственост иновации, както и до повишаване на конкурентоспособността им на националния, европейския и световен пазар, където наличието на защитени интелектуални права е важно и необходимо.

Подобрената патента екосистема в България, от своя страна, ще се отрази положително в посока създаване и развитие на предприятия, генериращи интелектуални продукти и услуги с висока добавена стойност.

Допълнително, процедурата ще допринесе и за преодоляване на идентифицираните в рамките на Иновационна стратегия за интелигентна специализация (ИСИС) 2021-2027 г. **[[1]](#footnote-1)** предизвикателства и бариери пред МСП по отношение нуждата от стимулиране защитата на създадените от тях иновационни продукти.

## 7. Индикатори:

Управляващият орган (УО) на ПКИП ще следи за постигането и отчитането на  **приложимите за процедурата индикатори, като предвидените дейности следва да допринасят за постигането им** с оглед доказване/измерване степента на постигане на Специфична цел: RSO1.1. Развитие и засилване на капацитета за научни изследвания и иновации и на внедряването на модерни технологии, Приоритет 1 „Иновации и растеж”, както и ефекта от изпълнението на дейностите по проекта, предвидени за подкрепа.

**Изпълнението на проекта следва да допринесе за постигане на един или повече от следните индикатори:**

**1. Индикатори по програмата:**

**1.1. За продукт:**

- Подпомагани предприятия (в т.ч.: микро-, малки, средни, големи предприятия) – в региони в преход;

- Подпомагани предприятия (в т.ч.: микро-, малки, средни, големи предприятия) – в по-слабо развити региони;

- Подпомагани предприятия чрез безвъзмездни средства– в региони в преход;

- Подпомагани предприятия чрез безвъзмездни средства– в по-слабо развити региони.

**1.2. За резултат:**

**-** Подадени заявки за патент - в региони в преход;

- Подадени заявки за патент - в по-слабо развити региони;

**-** Заявки за търговска марка и дизайн - в региони в преход;

**-** Заявки за търговска марка и дизайн - в по-слабо развити региони.

**2.** **Индивидуални за процедурата индикатори:**

**2.1. За продукт:**

- Брой проведени разяснителни кампании;

- Брой обхванати предприятия в рамките на разяснителни кампании;

- Брой надградени/синхронизирани платформи/софтуерни интеграции, насочени към улеснен достъп за предприятията.

**2.2. За резултат:**

- Подадени заявки за полезен модел на национално ниво - в региони в преход;

- Подадени заявки за полезен модел на национално ниво - в по-слабо развити региони;

- Заявки за търговска марка и дизайн на национално ниво - в региони в преход;

- Заявки за търговска марка и дизайн на национално ниво - в по-слабо развити региони.

**Предвидените дейности следва да допринасят за постигането на един или повече от посочените по-горе индивидуални за процедурата индикатори.**

В т. „Индикатори“ от Формуляра за кандидатстване конкретният бенефициент трябва да включи всички индикатори, които отговарят на предвидените дейности (вкл. за които e приложимо, за регион в преход и по-слабо развити региони), с посочена целева стойност за всеки от тях. Посочените целеви стойности по отношение на индикаторите по т. 1.1, 1.2 и 2.2, насочени към крайните получатели (МСП), са прогнозни и при обективни обстоятелства подлежат на мотивирано изменение, съгласно Раздел VIII Изменение на Административния договор от Условията за изпълнение.

При подаването на информация в рамките на междинните отчети и финалния отчет по процедурата Патентно ведомство следва да предоставя данни и информация за целите на отчитане на приложимите по процедурата индикатори.

Във връзка с коректното попълване на отделните индикаторите, конкретният бенефициент следва да се запознае с **Приложение 4** „Описание на приложимите по процедурата индикатори“.

## 8. Общ размер на безвъзмездната финансова помощ по процедурата и разпределение по региони:

**Общият размер на безвъзмездната финансова помощ** по настоящата процедура чрез директно предоставяне BG16RFPR001-1.007 „Насърчаване заявяването и защитата на права по индустриална собственост от страна на МСП чрез подпомагане дейността на Патентно ведомство на Република България“е: **16 300 000 лева (8 334 057.66 евро).**

Изхождайки от спецификите на процедурата и от дейностите, които ще бъдат обект на подкрепа, е предвидено следното разпределение за по-слабо развити региони и региони в преход:

|  |  |  |  |
| --- | --- | --- | --- |
| **Категория регион** | **Общ размер на безвъзмездната финансова помощ** | **Средства от Европейския фонд за регионално развитие** | **Национално съфинансиране** |
| **Регион в преход**  (Югозападен регион) | 3 632 000.00 ‬ лв.  1 857 012.11 евро | 2 542 400.00 лв.  1 299 908.48 евро | 1 089 600.00 лв.  557 103.63 евро |
| **По-слабо развити региони**  (Регионите извън Югозападен регион**[[2]](#footnote-2)**) | 12 668 000.00‬ лв.  6 477 045.55 евро | 10 767 800.00 ‬ лв.  5 505 488.72 евро | 1 900 200.00 ‬ лв.  971 556.83 евро |
| **Общо** | 16 300 000.00‬ лв.  8 334 057.66 евро | 13 310 200.00 лв.  6 805 397.20 евро | 2 989 800.00 лв.  1 528 660.46 евро |

## 9. Минимален (ако е приложимо) и максимален размер на безвъзмездната финансова помощ за конкретен проект:

По процедурата няма изискване за **минимален размер** на безвъзмездната финансова помощ.

**Максималният размер** на безвъзмездна финансова помощ е **16 300 000.00 лева (8 334 057.66 евро).**

Бюджетът по процедурата следва да се превалутира по фиксинга на БНБ за 1 евро – 1.95583 лева към датата на обявяване.

## 10. Процент на съфинансиране:

**Максималният интензитетът** на безвъзмездната финансова помощ по настоящата процедура е 100%.

## 11. Допустими кандидати:

**Допустим кандидат** по процедурата, по смисъла на чл. 25, ал. 1, т. 2 от Закона за управление на средствата от европейските фондове при споделено управление (ЗУСЕФСУ) и чл. 2, т. 2 от ПМС № 23 от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г (ПМС № 23/2023 г.), е **Патентно ведомство на Република България**, с БУЛСТАТ: 000695121. ПВРБ е одобрено от Комитета за наблюдение на ПКИП 2021-2027 като **конкретен бенефициент**, който може да получи безвъзмездна финансова помощ по настоящата процедура за изпълнение на допустимите дейности, посочени в т. 13 от настоящите Условия за кандидатстване.

Патентно ведомство на Република България е национален държавен орган за правна закрила на обектите на индустриалната собственост със седалище гр. София, второстепенен разпоредител с бюджет към Министерство на икономиката и индустрията. ПВРБ е модерна държавна институция, чието призвание е да работи за прилагането на съвременната система за закрила на индустриалната собственост. Основни функции на ПВРБ са свързани с това да извършва експертиза и взема решения по закрилата на обектите на индустриална собственост; да издава патенти за изобретения и свидетелства за регистрация на полезни модели; свидетелства за промишлени дизайни, търговски марки, марки за услуги, наименования за произход и други защитни документи за закрила на обекти на индустриалната собственост; да представлява страната в определени междудържавни организации по индустриална собственост и осъществява международно сътрудничество в тази област, в това число за извършване на проучвания и експертиза за обекти на индустриалната собственост; да информира обществеността в областта на индустриалната собственост и популяризира правната закрила на индустриалната собственост и иновационната дейност и др.

В изпълнение на чл. 25, ал. 2 от ПМС 23/2023 г. конкретният бенефициент разполага с необходимите финансови ресурси и механизми за покриване на оперативните разходи и разходите за поддръжка по операциите, включващи инвестиции в инфраструктура или производствени инвестиции, за да се гарантира тяхната финансова устойчивост. В т. „Допълнителна информация, необходима за оценка на проектното предложение“ от Формуляра за кандидатстване, конкретният бенефициент следва задължително да представи информация, че разполага с необходимите финансови ресурси и механизми[[3]](#footnote-3), позволяващи да се изпълнят предложените в проектното предложение дейности и да се гарантира тяхната финансова устойчивост. Конкретният бенефициент трябва да е директно отговорен за изпълнението на дейностите по проекта, а не да действа в качеството на посредник.

**ВАЖНО: Крайни получатели на подкрепата в резултат от изпълнението на дейностите по настоящата процедура са МСП.**

## 12. Допустими партньори (ако е приложимо):

Конкретният бенефициент изпълнява проекта по настоящата процедура чрез директно предоставяне на безвъзмездна финансова помощ самостоятелно, без участието на партньори.

## 13. Дейности, допустими за финансиране:

Проектното предложение и включените в него дейности следва да съответстват на принципа за ефективност и ефикасност и да водят до постигане на целта на процедурата при най-адекватно съотношение между очакваните разходи и ползи.

Допустими дейности са тези, които имат за свой основен предмет постигането на целта на процедурата чрез директно предоставяне и за постигане на целите на Приоритет 1. „Иновации и растеж“, Специфична цел: RSO1.1. Развитие и засилване на капацитета за научни изследвания и иновации и на внедряването на модерни технологии на ПКИП.

Предоставяната помощ може да обхваща следните допустими дейности:

**I. Структуриране и изпълнение на мярка, насочена към повишаване заявителската активност на МСП, в т.ч.:**

1) Изготвяне на пакет документи[[4]](#footnote-4) за кандидатстване (Условия за кандидатстване, Условия за изпълнение и приложения към тях) за предоставяне на подкрепа на МСП, насочена към повишаване на заявителската им активност;

**ВАЖНО:** Мярката, насочена към повишаване на заявителската активност на МСП, следва да е в съответствие със заложеното в рамките на Специфична цел RSO1.1 от ПКИП, във връзка с което **допустими по нея следва да са само МСП, които получават подкрепа за закрила на обекти (продукти/услуги), попадащи в обхвата на една от тематични области и подобласти на ИСИС 2021-2027**:

- Тематична област “Информатика и ИКТ”;

- Тематична област “Мехатроника и микроелектроника”;

- Тематична област “Индустрии за здравословен живот, биоикономика и биотехнологии”;

- Тематична област “Нови технологии в креативни и рекреативни индустрии”;

- Тематична област “Чисти технологии, кръгова и нисковъглеродна икономика”.

Водещо при определяне на коректната тематична област от страна на предприятията, към която се отнася обектът на закрила (продукт/услуга), следва да е както спецификата на защитения обект, така и това в рамките на каква дейност (заявена от страна на крайния получател) той ще намери приложение.

2) Набиране и оценка на заявления за подкрепа от страна на МСП;

3) Предоставяне на подкрепа на одобрените МСП;

4) Мониторинг и контрол от страна на Патентно ведомство върху предоставената подкрепа.

**ВАЖНО:** При структурирането и изпълнението на мярката следва да се спазват разпоредбите на приложимото европейско и национално законодателство, в т.ч.: Регламент (ЕС) № 2021/1060, Регламент (ЕС) № 2021/1058, Регламент (ЕС) № 2023/2831, ЗУСЕФСУ и ПМС № 23.

За изпълнението на Дейността по т. I, ПВРБ може да назначи служители или да избере външен изпълнител, както и комбинация от двете. В случай на комбинация, с оглед недопускане на двойно финансиране, една и съща по своя обхват конкретна задача в рамките на Дейност I следва да бъде възложена или на външен/ни изпълнител/и, или на персонал, назначен от Патентно ведомство.

Всички икономически дейности по процедурата Бенефициентът се задължава да възлага на трети лица на пазарни цени. Условията за състезателност, прозрачност, недискриминационност и безусловност на тръжни процедури, които гарантират постигането на пазарна цена, са определени в т. 89-т. 96 от Известие на Комисията относно понятието за държавна помощ (2016/C 262/01).

Подкрепата към крайните получатели МСП следва да е насочена към повишаване на заявителската им активност, като може да включва следните дейности:

- консултантски дейности[[5]](#footnote-5) за подготовка и оформяне на документацията, свързана с подаване на заявки[[6]](#footnote-6) за изобретения на национално или международно ниво, полезни модели на национално ниво и марки, и промишлени дизайни на национално или европейско ниво;

- покриване на таксите към Патентно ведомство за разглеждане на документацията на полезен модел на национално ниво;

- поддържане действието на патенти за изобретения, с действие на територията на Република България, подновяване на регистрацията на полезни модели на национално ниво и на марки, и промишлени дизайни на национално или европейско ниво.

**II. Дейности, насочени към оптимизиране и популяризиране услугите за МСП, предоставяни от страна на Патентно ведомство:**

1. Надграждане на информационно-технологичната среда в областта на индустриалната собственост, поддържана от Патентно ведомство, с разработване на допълнителни функционалности в услуга на бизнеса, вкл. създаване на модул за кандидатстване по мярката, насочена към повишаване заявителската активност на МСП.

**ВАЖНО:** В рамките на Формуляра за кандидатстване, раздел „План за изпълнение/Дейности по проекта“, ПВ следва да представи подробна информация и обосновки относно това как изпълняваната от тях дейност за надграждане на информационно-технологичната среда ще бъде от полза за бизнеса.

Допълнително, следва да бъдат описани конкретните функционалности, които се предвижда да бъдат изградени, както и как те ще повлияят положително за повишаване на заявителската активност от страна на предприятията.

2. Популяризиране на системата за закрила на обектите на индустриална собственост чрез повишаване знанията и информираността сред бизнеса – в изпълнение на дейността ПВ може да реализира набор от дейности, насочени към повишаване на информираността на предприятията, в т.ч.:

- провеждане на информационни кампании на място и/или дистанционно;

- провеждане на информационни кампании чрез медии;

- отпечатване на информационни материали;

- други подходящи дейности, насочени към популяризиране на системата за закрила на обектите на индустриална собственост.

**ВАЖНО:** Във Формуляра за кандидатстване, раздел „План за изпълнение/Дейности по проекта“, ПВ следва да представи подробна информация и описание за метода, чрез който предвиждат да изпълнят дейността по т. 2. Следва да бъде представена и обосновка как предвиденият механизъм на изпълнение ще допринесе за повишаване на знанията и информираността сред предприятията.

**III. Дейности, свързани с организация и управление на проекта.**

В обхвата на тези дейности попадат и дейностите за одит на проекта, дейностите, свързани с публичност, визуализация, информация и комуникация, както и дейностите за ползване на консултантски услуги за подготовка/разработване на документация за предвидените по проекта обществени поръчки.

**ВАЖНО:** Конкретният бенефициент е пряко отговорен за управлението на проекта и осигуряването на качественото изпълнение на заложените дейности. Той следва да предвиди достатъчно добри механизми за вътрешна оценка и контрол, както и за мониторинг на напредъка и предприемането на корективни мерки при необходимост. Задълженията на лицата, пряко ангажирани с дейности по изпълнението и/или управлението на проекта, трябва недвусмислено да произтичат от дейностите по проектното предложение. Изискванията, на които трябва да отговарят членовете на Екипа за организация, управление и изпълнение на проекта с оглед на функциите и задълженията, определени за съответната позиция в екипа, се посочват и описват в т. „Екип“ от Формуляра за кандидатстване.

**ВАЖНО**: С оглед осъществяването на дейностите в областта на електронното управление и използването на информационните и комуникационните технологии, конкретният бенефициент следва да предвиди при възлагането на обществени поръчки осигуряването на съответствие на предвидените технически задания и спецификации с изискванията на чл. 38 от Наредбата за общите изисквания към информационните системи, регистрите и електронните административни услуги (в сила от 01.03.2017 г., приета с ПМС № 3 от 09.01.2017 г.).

Допълнително, съгласно чл. 7в, ал. 2, т. 10 от Закона за електронното управление /ЗЕУ/ министърът на електронното управление утвърждава проектни предложения и дейности, както и изменения на проекти и дейности, координира и контролира изпълнението на проектите за електронно управление, информационни и комуникационни технологии на административните органи, финансирани със средства от държавния бюджет, от структурните и инвестиционните фондове на Европейския съюз и от други източници. С оглед посоченото и с цел намаляване на административната тежест за кандидатите, е изградена връзка между ИСУН и Регистъра на проектите и дейностите, така че кандидатите да попълват еднократно в ИСУН своето проектно предложение. В тази връзка, във формуляра за кандидатстване се визуализира допълнителен раздел „Информация за Министерство на електронното управление“, която кандидатът трябва да попълни с данни, необходими за проверката, извършвана от министерството. Разделът включва информация за относими показатели, данни за съгласуваност на бюджета на проектното предложение и списък с информация за информационните системи/ регистри/ бази данни/ дейности за електронно управление.

Правилата в тази връзка са публикувани на адрес: <https://egov.government.bg/wps/portal/ministry-meu/home/budget-project-control/approval-project-proposals> .

**ВАЖНО:** Конкретният бенефициент следва да представи описание на методите за изпълнение на всяка една дейност, нейната последователност и основанията за избора й, времеви график, вкл. и методите за осъществяване на вътрешен мониторинг и осигуряване на устойчивост на резултатите в т. „План за изпълнение/Дейности по проекта“ от Формуляра за кандидатстване. Изпълнението на дейностите, включени в т. „План за изпълнение/Дейности по проекта“ и т. „Бюджет“ от Формуляра за кандидатстване следва да започне веднага след подписване на договора за предоставяне на БФП съгласно посочената последователност, предвид очакваните резултати, и в изпълнение на времевия график. В случай на забавяне на изпълнението на дейностите или неспазване на последователността им, конкретният бенефициент следва да уведоми Ръководителя на УО в рамките на 5 работни дни относно причините за закъснението, както и коригиращите мерки, които са предприети в изпълнение на включените в т. „План за изпълнение/Дейности по проекта“ и тяхната последователност.

Конкретният бенефициент следва да предвиди сроковете съгласно чл. 62, ал. 1 от ЗУСЕФСУ, свързани с верификацията и плащането от страна на Управляващия орган на подадените междинни отчети. В тази връзка междинни и окончателни плащания ще се извършват след верифициране с цел потвърждаване допустимостта на извършените разходи и **при наличие на физически и финансов напредък на проекта.**

Бенефициентът се задължава да сключи договорите с изпълнителите до 12 месеца от датата на влизане в сила на договора за предоставяне на финансовата помощ. Срокът спира да тече[[7]](#footnote-7) в случаите на обжалване на процедурите за определяне на изпълнител или при прекратяване на обявените процедури. Неспазването на посочения срок може да доведе до прекратяване на договора за безвъзмездна помощ. Посоченият срок спира да тече при прекратяване на обявените процедури. При условие, че случаите на прекратяване на процедурите поставят под риск усвояването на средствата от програмата, Управляващият орган може да прекрати едностранно договора за безвъзмездна помощ.

**ВАЖНО:** Конкретният бенефициент няма право да подава проектно предложение за вече реализирани дейности, финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на кандидата, за същите дейности, за финансирането на които кандидатства по настоящата процедура.

**За да бъдат допустими дейностите, трябва да отговарят на следните условия:**

- да са в съответствие с разпоредбите на Регламент (ЕС) 2021/1060;

- да съответстват на предвиденото в програма „Конкурентоспособност и иновации в предприятията“ 2021-2027 г., да гарантират постигането на целта на настоящата процедура и да осигуряват ефективен принос за постигането на целите на Програмата;

- да са извършени от допустимия конкретен бенефициент и в рамките на общата продължителност на операцията;

- да са в съответствие с хоризонталните принципи съгласно чл. 9 от Регламент (ЕС) 2021/1060[[8]](#footnote-8);

- да съответстват на изискванията на европейското и националното законодателство в сферата на обществените поръчки при спазване на принципите на прозрачност, пропорционалност, равно третиране и недискриминация при осигурена конкуренция на най-широка основа;

- да се реализират в рамките на наличния бюджет и да имат ясни и реалистични количествени резултати.

## 14. Категории разходи, допустими за финансиране:

Без да противоречи на разпоредбите и правилата, описани в Регламент (ЕС) 2021/1060, ЗУСЕФСУ, съответната подзаконова нормативна уредба, уреждаща национални правила за допустимост на разходите за средствата от Европейските фондове при споделено управление, приложимото право на Европейския съюз и българското законодателство и, за да бъдат признати за допустими по проекта, разходите трябва да отговарят и на изискванията, предвидени в настоящите Условия за кандидатстване.

При предоставяне на безвъзмездна финансова помощ по процедурата ще бъдат взети под внимание само допустимите разходи, извършени законосъобразно, детайлно описани по-долу. Допустимите разходи трябва да се основават на европейското и българското законодателство и да са в съответствие с предвидените дейности. Разходите, необходими за изпълнение на допустимите дейности, следва да са в съответствие с ПМС № 86 от 1 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г. (ПМС № 86/2023 г.)

**ВАЖНО:** При попълване на т. „Бюджет“ от Формуляра за кандидатстване, конкретният бенефициент следва да заложи всички предвидени по проекта разходи (преки разходи и непреки разходи за организация и управление), съответстващи и обвързани с конкретните допустими дейности по проекта и описани в проектното предложение. За общо допустими разходи по проекта се считат всички предвидени разходи в бюджета – преки допустими разходи и непреки разходи за организация и управление, обхванати от единна ставка.

*Непреките разходи за организация и управление на проекта се предоставят под формата на финансиране с единна ставка, която се определя чрез прилагане на 7 % към допустимите преки разходи по проекта в съответствие с чл. 54, буква а) от Регламент (ЕС) 2021/1060.*

**ВАЖНО:** По време на оценката на проектното предложение е възможно да бъдат установени обстоятелства, които да налагат промяна в бюджета (т. „Бюджет“ от Формуляра за кандидатстване). Възможните изменения на бюджета не могат да доведат до увеличаване размера на исканата безвъзмездна помощ, посочена в т. 8 „Общ размер на безвъзмездната финансова помощ по процедурата и разпределение по региони“ от Условията за кандидатстване по-горе. Управляващият орган може да извърши корекции в т. „Бюджет“ от Формуляра за кандидатстване във връзка с установени в процеса на оценката недопустими и/или необосновани разходи и/или на конкретния бенефициент се предоставят указания и срок за отстраняване на установените нередовности, непълноти и/или несъответствия.

## 14.1. Условия за допустимост на разходите

За да бъдат допустими разходите по процедурата, трябва да отговарят на следните условия:

1. Да са необходими за изпълнението на проекта и да отговарят на принципите за добро финансово управление - икономичност, ефикасност и ефективност на вложените средства.

С оглед определяне на реалистичността на предвидените разходи (ако такива са заявени) за дълготрайни материални активи (ДМА) и дълготрайни нематериални активи (ДНА), конкретният бенефициент следва да приложи към Формуляра за кандидатстване оферта от производител/доставчик с предложена цена за активите (ДМА и ДНА).

Горепосочените документи са индикативни и служат за оценка на реалистичността на заложените в бюджета на проектното предложение разходи за ДМА и ДНА. Заложените разходи следва да съответстват на представените пазарни цени, като е допустимо увеличение до 15 % от стойността на представената оферта за активи (ДМА и ДНА).

Разработените по проекта ИКТ системи, свързани с надграждане на информационно-технологичната среда в областта на индустриалната собственост, поддържана от ПВ, вкл. и модули към тях (ако е приложимо), следва да попадат също в обхвата на ДНА, поради което и за тях следва да бъдат предпоставени оферти.

**ВАЖНО:** Оценката на допустимостта на разходите за придобиване на дълготрайни материални и нематериални активи, посочени в бюджета на проекта, ще бъде извършвана съгласно чл. 50 и чл. 51 от Закона за корпоративно и подоходно облагане.

Допълнително, разходите за доставка, монтаж, инсталиране, изпитване и въвеждане в експлоатация на ДМА/ДНА са допустими само в случай, че са включени в общата стойност на съответния/те актив/и, посочен/и в бюджета.

2. Да бъдат извършени след датата на подаване на Формуляра за кандидатстване и до изтичане на крайния срок, определен за представяне на финалния отчет за изпълнение на дейностите по проекта.

Разходооправдателните документи, свързани с изпълнението на допустимите по проекта дейности, следва да бъдат издадени в периода на допустимост на разходите - след датата на подаване на Формуляра за кандидатстване[[9]](#footnote-9) и до изтичане на крайния срок, определен за представяне на финалния отчет за изпълнение. Плащанията могат да бъдат извършени и след края на изпълнение на дейностите по проекта, но не по-късно от крайния срок, определен за представяне на финалния отчет.

3. За разходите да е налична адекватна одитна следа съгласно минималните изисквания на [Приложение XIII от Регламент (ЕС) 2021/1060](https://web.apis.bg/e.php?i=692338&b=1) в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по [чл. 82 от Регламент (ЕС) 2021/1060](https://web.apis.bg/e.php?i=692338&b=1#p12486184).

4. Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими.

5. Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система.

6. Да могат да се установят и проверят, да бъдат подкрепени от оригинални разходо-оправдателни документи.

7. Да са за реално доставени ДМА, ДНА и извършени услуги на основа на договори, които са сключени при спазване изискванията на националното и европейското законодателство за възлагане на обществени поръчки и/или договори за предоставяне на безвъзмездни средства на крайните получатели, сключени при спазване на изискванията на ЗУСЕФСУ и ПМС № 23/2023 г.

8. Да са в изпълнение на посочените в т. 13 от настоящите Условия за кандидатстване допустими дейности.

9. Да не са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на кандидата, за същите разходи, за финансирането на които кандидатства по настоящата процедура.

10. Да са в съответствие с категориите разходи, включени в Административния договор за предоставяне на безвъзмездна финансова помощ.

**ВАЖНО:** Относно третирането на ДДС конкретният бенефициент следва да се запознае с Указание на министъра на финансите за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г. (**Приложение 6** към Условията за кандидатстване).

## 14.2. Допустими разходи

**Допустими са следните разходи, свързани с изпълнение на дейностите по процедурата:**

**I. Преки разходи:**

1) Разходи, свързани с предоставяне на подкрепа на крайни получатели МСП в изпълнение на мярката по дейност I.

**Разходите по т. 1 включват само тези, които се предоставят чрез ПВ на крайните получатели** (МСП), в т.ч.:

- разходи за консултантски услуги за подготовка и оформяне на документацията, свързана с подаване на заявки за изобретения на национално или международно ниво, полезни модели на национално ниво и марки, и промишлени дизайни на национално или европейско ниво;

- разходи за покриване на таксите към Патентно ведомство за разглеждане на документацията на полезен модел на национално ниво;

- разходи за поддържане действието на патенти за изобретения, с действие на територията на Република България, подновяване на регистрацията на полезни модели на национално ниво и на марки, и промишлени дизайни на национално или европейско ниво.

2) Разходи за възнаграждения (вкл. здравни и осигурителни вноски за сметка на работодателя) на персонал, участващ пряко в структурирането и изпълнението на мярката по дейност I;

**ВАЖНО:** **В случай, че за изпълнението на дейност I ПВ назначава персонал[[10]](#footnote-10), разходите за възнаграждения са допустими само за служители, участващи пряко в структурирането и изпълнението на мярката по дейност I, назначени на трудови договори или на служебно правоотношение за срока на изпълнение на проекта.**

**Възлагането на дейностите и размерът на възнагражденията на служителите на ПВ следва да отговарят на изискванията посочени в чл. 7 на Постановление на Министерски съвет № 86 от 1 юни 2023 година за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г.**

Разходите за възнаграждения включват брутната заплата на всяко наето лице, както и осигурителните вноски за сметка на работодателя и отчита правото на наетите лица да ползват законоустановен годишен отпуск, както и отпуск при временна неработоспособност в съответствие с разпоредбите на приложимото национално законодателство в областта.

3) Разходи за дълготрайни материални активи (ДМА);

4) Разходи за дълготрайни нематериални активи (ДНА);

5) Разходи за услуги.

**ВАЖНО:** Разходите по т. 3), 4) и 5) следва да са пряко необходими за изпълнение на допустимите по проекта дейности по т. I и II.

6) Разходи за командировки, пряко необходими за изпълнението на дейност II. 2 за целите на популяризиране на системата за закрила на обектите на индустриална собственост.

Разходите за командировки (пътни, дневни, квартирни средства, медицински застраховки и други) в страната и в чужбина са в съответствие с Наредбата за командировките в страната и Наредбата за служебните командировки и специализации в чужбина.

Разходите за командировка във връзка с изпълнението на преките дейности по проекта са допустими само в случай, че конкретният бенефициент е осигурил ясно разграничение на тези разходи с разходите за същото лице/а, но в качеството му/им на длъжностно лице, заемащо определена позиция/длъжност в ПВ, ако посочената хипотеза е приложима.

**ВАЖНО: Основен фокус на процедурата са крайните получатели МСП, с оглед на което общата стойност на заявените разходи по т. 2-6 не следва да надвишава 2 700 000 лева.**

**II. Непреки разходи:**

**1)** Разходи за организация и управление на проекта.

**ВАЖНО:**Непреките разходи по т. II се предоставят под формата на финансиране с единна ставка, определена в размер до 7 % от преките допустими разходи по проекта съгласно чл. 54, т. а) от Регламент (ЕС) 2021/1060. За да бъде приложена единната ставка, организацията и управлението по проекта не следва да бъдат възложени изцяло на външен за бенефициента изпълнител. Разходите за организация и управление на проекта следва да са извършени съгласно действащото законодателство.

В обхвата на разходите по т. II. 1 попадат включително **и** разходите за одит на проекта; тези, свързани с публичност, визуализация, информация и комуникация, както и за ползването на консултантски услуги за подготовка/разработване на документация за предвидените по проекта обществени поръчки.

Допълнително, разходите трябва да съответстват на разходите, посочени в т. „Бюджет“ от Формуляра за кандидатстване. В т. „Екип“ от Формуляра за кандидатстване следва да се попълни информация относно членовете на Екипа за организация, управление и/или изпълнение на проекта при съобразяване с функциите и задълженията, определени за съответната позиция в екипа.

**ВАЖНО:** Докладът за външен одит, изготвен от регистриран одитор, се прилага към искането за окончателно плащане и обхваща всички разходи, извършени при изпълнение на Административния договор.

**ВАЖНО:** **Разходите по процедурата следва да се планират и отчитат спрямо различните категории региони (регион в преход и по-слабо развити региони).**

**14.3. Недопустими разходи**

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата на Европейските фондове при споделено управление (Регламент (ЕС) 2021/1060, ЗУСЕФСУ и ПМС № 86/2023 г.).

**Специфични недопустими разходи:**

В допълнение, към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

• разходи за дейности, чието изпълнение е физически завършено, или е изцяло осъществено преди подаването на проектното предложение, независимо дали всички свързани плащания са извършени;

• разходи за дейности, извършени след изтичане на крайния срок за изпълнение на дейностите по проекта;

• разходи за закупуване на компютърно оборудване и софтуер за административни нужди;

• разходи за дейности, които вече са финансирани от други публични източници, вкл. тези по Фондът за МСП (Ideas Powered for Business SME Fund);

• разходи за придобиване на ДМА и/или ДНА втора употреба;

• разходи за строително-монтажни работи (СМР);

• разходи за закупуване на земя и сгради;

• с цел гарантиране в максимална степен спазването на принципа за „ненанасяне на значителни вреди”[[11]](#footnote-11), по процедурата няма да се подкрепят разходи за:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии[[12]](#footnote-12);

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

• разходи за принос в натура;

• разходи за възстановим ДДС;

• разходи за банкови такси и комисионни;

• разходи за загуби от обмяна на валута;

• непредвидени разходи (глоби, санкции, неустойки, лихви по търговски вземания/ задължения и др.);

• разходи за покриване на възможни бъдещи загуби или дългове;

• разходи за консултантски услуги за разработване на проектното предложение;

• разходи за дейности, които попадат в забранителните режими съгласно Регламент (ЕС) № 2021/1060, Регламент (ЕС) № 2021/1058 и Регламент (ЕС) № 2023/2831;

• разходи, които се отнасят за дейности, които не са описани във Формуляра за кандидатстване или за които, от представеното описание, не може да се прецени за коя проектна дейност се отнасят и/или дали съответната дейност е допустима;

• всички други разходи, които не са сред посочените като допустими в Условията за кандидатстване.

Управляващият орган може да нанесе корекции както във Формуляра за кандидатстване, така и в бюджета на проекта, във връзка с установени в процеса на оценката недопустими дейности и разходи и/или на конкретния бенефициент се дават указания и му се поставя срок за отстраняване на несъответствието.

## 15. Допустими целеви групи (ако е приложимо):

Крайни ползватели на подкрепата по настоящата процедура са българските микро, малки и средни предприятия.

## 16. Приложим режим на минимални/държавни помощи (ако е приложимо):

Съгласно чл. 107, параграф 1 от Договора за функциониране на Европейския съюз (ДФЕС) държавна помощ е „всяка помощ, предоставена от държава-членка или чрез ресурси на държава-членка, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между държавите-членки“.

Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране.

Конкретният бенефициент по настоящата процедура е Патентно ведомство на Република България. Поради тази причина при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като ПВРБ не осъществява дейност на пазар, на който се осъществява търговия между държави-членки.

Предвид това, подпомагането по процедурата не следва да се разглежда като попадащо в обхвата на чл. 107, параграф 1 от ДФЕС и не представлява държавна/минимална помощ.

Допълнително, в рамките на Дейност I.1 „Структуриране и изпълнение на мярка, насочена към повишаване заявителската активност на МСП“ ПВ ще създаде мярка за предоставяне на подкрепа на микро, малки и средни предприятия. По отношение на предприятията, крайни ползватели на помощта, подкрепяни по мярката, ще бъде прилаган режим „минимална помощ” (de minimis) съгласно Регламент (ЕС) № 2023/2831 на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помощта „de minimis”.

По отношение на тази дейност, при която ще е налице предоставяне на помощ на крайните получатели (МСП) под режим минимална помощ (de minimis) съгласно Регламент (ЕC) 2023/2831 на Комисията, ПВ се явява администратор на помощта и като такъв следва да осигури пълно съответствие с приложимия режим по минимални помощи, както и да изпълни задължението си на администратор, произтичащи от Закона за държавните помощи и други приложими нормативни актове, включително за уведомяване на министъра на финансите (посочено и в чл. 10 (2) от Административния договор). Във връзка с посоченото, са изготвени Указания за извършване на преценка на съответствието на микро, малки и средни предприятия с правилата за отпускане на минимална помощ (**Приложение 12.1**), които следва да бъдат приложени от страна на ПВ.

По отношение на крайните ползватели на помощта (МСП) по Дейност I.1, ПВ се задължава да разработи схема за помощ “de minimis”, която да изпълнява всички условия на Регламент (ЕC) 2023/2831 и която да съгласува предварително, преди стартиране, с Министерство на финансите. Бенефициентът се задължава да разработи ясни, прозрачни и общодостъпни правила за участие.

По отношение на МСП, които са получатели на помощ, ПВ става администратор на помощ „de minimis“ и следва да попълни данните за отпуснатите помощи de minimis в Регистъра на минималните помощи на интернет страницата на Министерство на финансите (<http://minimis.minfin.bg/ReportBulstat.aspx>) съгласно сроковете, указани в Закона за държавните помощи.

Допълнително, Управляващият орган ще осъществява последващ контрол за спазването на правилата и процедурите по минимални помощи в Европейския съюз и в Република България след отпускането на безвъзмездна финансова помощ по настоящата процедура.

## 17. Хоризонтални политики:

**При изпълнение на проекта конкретният бенефициент се задължава да спазва хоризонтални принципи, заложени в чл. 9 на Регламент (ЕС) 2021/1060 на Европейския парламент и на Съвета:**

- зачитането на основните права и спазването на Хартата на основните права на Европейския съюз[[13]](#footnote-13);

- равенството между мъжете и жените, интегрирането на принципа на равенство между половете и отчитането на социалните аспекти на пола;

- недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация;

- достъпност за хората с увреждания (вкл. спазване правата и принципите, залегнали в Конвенцията на ООН за правата на хората с увреждания[[14]](#footnote-14));

- целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“.

Принципът за „ненанасяне на значителни вреди“ изисква проектното предложение по настоящата процедура да НЕ води до значителни вреди за следните шест екологични цели:

1) смекчаване на изменението на климата;

2) адаптиране към изменението на климата;

3) устойчиво използване и опазване на водните и морските ресурси;

4) преход към кръгова икономика;

5) предотвратяване и контрол на замърсяването;

6) защита и възстановяване на биологичното разнообразие и екосистемите.

Допълнително, с цел гарантиране в максимална степен на спазването на принципа за „ненанасяне на значителни вреди“, няма да се подкрепят:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

Определение и допълнителна информация относно спазването на принципа за „ненанасяне на значителни вреди” са представени в **Приложение 5** към Условията за кандидатстване.

**ВАЖНО:** Спазването на заложените хоризонтални принципи ще се проследява, както следва:

- при подаване на проектното предложение, конкретният бенефициент декларира съответните обстоятелства в раздел „E-Декларации” от Формуляра за кандидатстване (**Приложение 1**);

- в края на изпълнението на проекта, конкретният бенефициент следва задължително да представи информация във финалния отчет относно осигуреното съответствие на проекта с принципите по тази точка.

## 18. Продължителност на процедурата:

Максималната продължителност на проекта е **36 (тридесет и шест) месеца**, считано от датата на влизане в сила на административния договор за директно предоставяне на безвъзмездна финансова помощ, но не по-късно от 31.12.2028 г.

## 19. Ред за оценяване на проектните предложения:

Оценката на проектното предложение по процедурата се извършва от Комисия, определена със заповед на Ръководителя на Управляващия орган. Проектното предложение се оценява за съответствие с предварително одобрените от Комитета за наблюдение на ПКИП, Методология и критерии за подбор на операции по процедурата, посочени в **т. 20 „Критерии и методика за оценка на проектните предложения“** и **Приложение 3 „Критерии и методика за оценка“** от Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случаи на установени в процеса на оценката нередовности, непълноти и/или несъответствия на проектното предложение, Управляващият орган изпраща на конкретния бенефициент уведомление за тях, като определя срок за отстраняването им, който не може да бъде по-кратък от 1 (една) седмица. Искането за предоставяне на информация/документи се изпраща чрез Информационната система за управление и наблюдение на средствата от Европейските фондове при споделено управление в България (ИСУН), чрез електронния профил на конкретния бенефициент, за което той ще бъде известен електронно - чрез електронния адрес, асоцииран към неговия профил. Предвид това, промени в профила на конкретния бенефициент в ИСУН са невъзможни. За дата на получаване на искането за документи/разяснения се счита датата на изпращането му чрез ИСУН, независимо дали е получено уведомление на електронния адрес, асоцииран към профила на конкретния бенефициент. Подавайки проектното предложение електронно, конкретният бенефициент се съгласява комуникацията по време на оценката да се провежда единствено чрез ИСУН, в профила, от който е подадено предложението. Съобщенията, получени на електронната поща, посочена от конкретния бенефициент, не са част от кореспонденцията по повод на и във връзка с процеса по оценка. Отговорност на конкретния бенефициент е да проверява регулярно по своя инициатива профила си в ИСУН за наличието на съобщения, отправени към него по повод на и във връзка с производството по предоставяне на безвъзмездна финансова помощ. Конкретният бенефициент представя изисканите допълнителни разяснения и/или документи по електронен път чрез ИСУН.

Допуснатите от конкретния бенефициент нередовности, непълноти и/или несъответствия могат да доведат до препоръки от страна на Управляващия орган за отстраняване на установените нередовности, непълноти и/или несъответствия с оглед постигане на съответствие с критериите за оценка. В уведомлението задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им. В случай че конкретният бенефициент не отстрани в срок нередовност, непълнота и/или несъответствие с изискванията, процедурата може да бъде прекратена.

При наличие на положителен резултат от оценяването, Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Решението на Ръководителя на Управляващия орган се обективира в Административен договор с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН (**Приложение 7** „Ръководство за потребителя за модул „Е-кандидатстване“ към Условията за кандидатстване).

## 20. Критерии и методика за оценка на проектните предложения:

Оценката се извършва в рамките на един етап въз основа на критериите, подробно описани в **Приложение 3** „Критерии и методика за оценка“ към Условията за кандидатстване. Критериите и методиката за оценка не подлежат на изменение по време на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценка „ДА“, „НЕ“ или „Н/П“ (неприложимо).

|  |  |  |  |
| --- | --- | --- | --- |
| **Критерии за техническа и финансова оценка** | | | |
| **I. Цели на проекта, описание на дейностите и организация на изпълнението:** | | | |
|  | да | не | н/п |
| 1. Проектното предложение допринася за постигане на специфичната цел на инвестиционния приоритет и целите на настоящата операция. |  |  |  |
| 2. Проектното предложение е в съответствие с хоризонтални принципи, заложени в чл. 9 на Регламент (ЕС) 2021/1060 на Европейския парламент и на Съвета:  - зачитането на основните права и спазването на Хартата на основните права на Европейския съюз;  - равенството между мъжете и жените, интегрирането на принципа на равенство между половете и отчитането на социалните аспекти на пола;  - недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация;  - достъпност за хората с увреждания (вкл. спазване правата и принципите, залегнали в Конвенцията на ООН за правата на хората с увреждания );  - целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“. |  |  |  |
| 3. Проектното предложение демонстрира ясна логическа обвързаност между цели, вложени ресурси, предвидени дейности и очаквани резултати. |  |  |  |
| 4. Проектното предложение е преминало проверка и е утвърдено от Министъра на електронното управление в съответствие с чл. 7в, ал. 2, т. 10 от Закона за електронното управление. |  |  |  |
| **II. Ефективност на дейностите:** | | | |
| 1. Всички дейности по проекта са ясно и последователно описани, като са посочени причините за избора на всяка една дейност и нейният принос за постигане на очакваните резултати. |  |  |  |
| 2. Планът за изпълнение на дейностите е реалистично планиран и осъществим, като е съобразен с плана за външно възлагане. |  |  |  |
| 3. В проектното предложение са описани начините, чрез които се планира да бъде осигурена устойчивостта на резултатите и ефекта от изпълнението на проекта. |  |  |  |
| 4. Заложените индикатори за постигнати резултати за отчитане на степента на изпълнение на дейностите са измерими и съответстват на дейностите по проекта. |  |  |  |
| 5. Конкретният бенефициент е предложил Екип за администриране на проекта с подходяща квалификация и опит. Предложено е ясно разделение на отговорностите и функциите между отделните членове на екипа. |  |  |  |
| **III. Бюджет и ефективност на разходите:** | | | |
| 1. Кандидатът не е получил финансова помощ със средства от ЕФСУ или чрез други фондове и инструменти на Европейския съюз, както и с други публични средства, различни от тези на кандидата, за същите разходи, за финансирането на които кандидатства по настоящата процедура. |  |  |  |
| 2. Всички разходи, включени в бюджета на проектното предложение, съответстват изцяло на дейностите, предвидени за изпълнение. |  |  |  |
| 3. Всички разходи са ефективни, обосновани и допустими съгласно Условията за кандидатстване, като не е налице дублиране на разходи. |  |  |  |
| 4. Размерът на исканата безвъзмездна финансова помощ е в съответствие с максималния размер, указан в Условията за кандидатстване. |  |  |  |

**ВАЖНО:** В случай че по време на оценката се установи наличие на недопустими или необосновани дейности/разходи, Управляващият орган си запазва правото да отстрани заложените от конкретния бенефициент дейности/разходи. В този случай Комисията за оценка може служебно да нанесе корекции в т. „Бюджет“ от Формуляра за кандидатстване (премахва/коригира съответните разходи от бюджета на проекта) или да предостави на конкретния бенефициент указания и срок за отстраняване на установените нередовности, непълноти и/или несъответствия.

## 21. Начин на подаване на проектните предложения/концепциите за проектни предложения:

Подаването на Формуляра за кандидатстване се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на средствата от Европейските фондове при споделено управление в България (ИСУН)** единствено с използването на валиден **Квалифициран електронен подпис** (КЕП), чрез модула „Е-кандидатстване“ на следния интернет адрес: [**https://eumis2020.government.bg**](https://eumis2020.government.bg)**.**

Подготовката и подаването на проектното предложение в ИСУН се извършва съгласно инструкциите, дадени в **Указанията за електронно кандидатстване** (**Приложение 7** „Ръководство за потребителя за модул „Е-кандидатстване“).

**Проектното предложение се подава електронно чрез ИСУН, като се подписва с валиден КЕП към датата на кандидатстване от законния представител на конкретния бенефициент.**

Препоръчително е проектното предложение да се подава винаги от профила на конкретния бенефициент, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на оценката, комуникацията с конкретния бенефициент и отстраняването на нередовностите по подаденото проектно предложение ще се извършват електронно чрез профила на конкретния бенефициент в ИСУН, от който е подаден проектът и промени на посочения профил (вкл. промяна на имейл адреса, асоцииран към съответния профил) са недопустими.

**ВАЖНО:** Разпределението на разходите следва да бъде съобразено със спецификата на изпълняваните дейности. В случаите, когато се предвижда възлагането на дейности по реда на Закона за обществените поръчки, при изготвянето на Формуляра за кандидатстване е необходимо да се вземат предвид нормативните срокове за възлагането, включително и за осъществяване на предварителен контрол, когато е приложимо.

Всички документи се представят на български език без корекции. Документ, чийто оригинал е на чужд език, се представя и в превод на български език.

Документите, посочени в т. 22 „Списък на документите, които се подават на етап кандидатстване“ от настоящите Условия за кандидатстване, към Формуляра за кандидатстване се подават изцяло електронно. Документите се описват в т. „Прикачени електронно подписани документи“ от Формуляра за кандидатстване преди подаването му.

След обявяването на процедурата, Управляващият орган изпраща **покана** до конкретния бенефициент, посочен в т. 11 от настоящите Условия за кандидатстване, с което го информира за възможностите за кандидатстване.

## 22. Списък на документите, които се подават на етап кандидатстване:

Конкретният бенефициент следва да представи следните документи, по изцяло електронен път чрез ИСУН:

**а) Е-Декларация** – по образец **(Приложение 1)**.

**ВАЖНО:** Декларацията се подава чрез деклариране на обстоятелствата в раздел „E-Декларации” от Формуляра за кандидатстване. E-Декларацията от Формуляра за кандидатстване се подписва от законния представител на конкретния бенефициент като същият няма право да оправомощава други лица да я подписват, тъй като с нея се декларират данни, които деклараторът декларира в лично качество или съответно данни за представлявания от него орган, като за верността им се носи наказателна отговорност, която също е лична.

**б)** **Техническа спецификация на предвидените за закупуване активи (ДМА и/или ДНА), ако е приложимо** – попълнена по образец (**Приложение 2**).

В Техническата спецификация конкретният бенефициент следва да посочи минимални технически и/или функционални характеристики на предвидените за придобиване активи (ДМА и/или ДНА), като не е препоръчително да се указват марки, модели и други конкретни технически спецификации, които насочват към определени производители/доставчици.

В случай че общата стойност (цена) на съответен актив (ДМА и/или ДНА), заложена в бюджета на проекта, включва и разходи за допълнителна окомплектовка (допълнителни компоненти, елементи и др. към основния актив, калкулирани от производителя/доставчика с отделна цена в офертата), информация за окомплектовката следва да се съдържа в Техническата спецификация, колона „Минимални технически и/или функционални характеристики”.

В случаите на придобиване и/или разработване на софтуер, минималните технически и/или функционални характеристики, посочени в Техническата спецификация, следва задължително да включват както описание на основните модули на актива, така и негови конкретни технически спецификации/параметри.

В случаите, когато и след допълнително изискване в Техническата спецификация не е посочен ДМА и/или ДНА, заложен в бюджета на проекта, или не са посочени минимални технически и/или функционални характеристики на даден ДМА и/или ДНА, Оценителната комисия ще премахне разходите за съответния/те актив/и от бюджета на проектното предложение.

**в)** **Оферта** за всеки от предвидените за закупуване активи (ДМА и/или ДНА) с предложена цена[[15]](#footnote-15), ако е приложимо- прикачена в ИСУН.

Офертите са необходими за определяне на реалистичността на разходите за придобиване на ДМА и/или ДНА, заложени в бюджета на проекта. Към Формуляра за кандидатстване следва да се представи **по една оферта** за всяка отделна инвестиция в ДМА и/или ДНА с предложена цена. В случаите на придобиване на софтуер се представя една оферта, която следва задължително да включва както описание на основните модули на актива, така и негови конкретни технически спецификации/параметри.

**ВАЖНО:** Офертите трябва задължително да съдържат информация за: наименование на оферента, технически и/или функционални характеристики на ДМА/ДНА, съответстващи на минималните технически и/или функционални характеристики, посочени за съответния актив в Техническата спецификация, цена на актива и вид на валутата. Допълнително от представената оферта следва да е видно лицето, което я е издало от името на оферента, като напр. име, подпис, електронен подпис или разпечатка на електронно съобщение, с което офертата е получена, която също следва да е прикачена в ИСУН.

Не следва да бъдат представяни оферти от лица и/или предприятия, които са пряко или косвено свързани както помежду си, така и с конкретния бенефициент по смисъла на § 1 от Допълнителните разпоредби на Търговския закон, и/или които са в конфликт на интереси с него по смисъла на чл. 61 от Регламент (ЕС, ЕВРАТОМ) № 2024/2509. Това обстоятелство се декларира от конкретния бенефициент в Е-Декларацията (**Приложение 1**).

В случаите, когато и след допълнително изискване конкретният бенефициент не представи оферта или представената оферта не съдържа всички изискуеми реквизити, или техническите/функционални параметри в офертата не съответстват на минималните технически и/или функционални характеристики за съответен ДМА и/или ДНА, посочени в Техническата спецификация, Оценителната комисия ще премахне от бюджета на проекта разходите за съответния/те актив/и, за които се отнася офертата.

Конкретният бенефициент следва да има предвид, че с подаването на Формуляра за кандидатстване по настоящата процедура, се съгласява личните данни на физическите лица, които могат да бъдат подавани във връзка с проекта, включително за целите на отчитането му, да се ползват съгласно Регламент (ЕС) 2016/679 на Европейския парламент на Съвета от 27.04.2016 г. относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО и Закона за защита на личните данни. Посоченото се декларира от конкретния бенефициент при подаване на проектното предложение в Е-Декларацията (**Приложение 1**).

Конкретният бенефициент следва да се увери, че всички документи са представени в изискуемата форма съгласно изискванията на настоящите Условия за кандидатстване.

Достоверността на документите, приложения към Формуляра за кандидатстване, се удостоверява чрез подписването на Формуляра за кандидатстване с КЕП посредством ИСУН.

## 23. Краен срок за подаване на проектните предложения:

По настоящата процедура чрез директно предоставяне на безвъзмездна финансова помощ конкретният бенефициент може да подаде повече от едно проектно предложение в рамките на така определения **краен срок за кандидатстване – 30.06.2027 г.**

Конкретният бенефициент може да поиска през ИСУН разяснения по документите **в срок до три седмици** преди изтичането на срока за кандидатстване. Разясненията се утвърждават от Ръководителя на Управляващия орган на програмата. Разясненията се дават по отношение на условията за кандидатстване не могат да съдържат становище относно качеството на проектното предложение и са задължителни. Разясненията се съобщават по реда на чл. 26, ал. 8-9 от ЗУСЕФСУ и чл. 5, ал. 4 на ПМС № 23/2023 г., като се публикуват в ИСУН и на интернет страницата на Министерство на иновациите и растежа <https://www.mig.government.bg/programa-konkurentosposobnost-i-inovaczii-v-predpriyatiyata/proczeduri-po-pkip/>.

## 24. Адрес за подаване на проектните предложения/концепциите за проектни предложения:

Формулярът за кандидатстване се подава по електронен път чрез ИСУН на следния интернет адрес: <https://eumis2020.government.bg>

## 25. Допълнителна информация

Решение за предоставяне на безвъзмездна финансова помощ и сключване на Административен договор.

При наличие на положителен резултат от оценяването Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Решението на Ръководителя на Управляващия орган се обективира в Административен договор за директно предоставяне на безвъзмездна финансова помощ с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

При одобрен оценителен доклад конкретният бенефициент следва да представи:

**1. За целите на изпълнението и електронното отчитане на проекта**, конкретният бенефициент следва самостоятелно да създаде потребителски профили за достъп до ИСУН, като използва функционалностите на системата. Потребителският профил за електронно отчитане се създава от конкретния бенефициент в модул „E-кандидатстване”, раздел „Проектни предложения”, секция (таб) „Профили за Е-отчитане”. За целта в системата следва да се прикачи **Заявление за профил за достъп на ръководител на бенефициента до ИСУН** (**Приложение 9** към Условията за изпълнение) и/или **Заявление за профил за достъп на упълномощени от бенефициента лица до ИСУН** (**Приложение 10** към Условията за изпълнение) – подписано с валиден КЕП от законния представител на конкретния бенефициент.

След проверка на данните, въведени в ИСУН, **УО активира създадения потребителски профил** след сключване на Административния договор с конкретния бенефициент.

**2. Е-Декларация** (**Приложение 1** към Условията за кандидатстване) – подписана с валиден КЕП от законния представител на конкретния бенефициент.

**3. Документ, удостоверяващ определеното от конкретния бенефициент лице, отговорно за счетоводните записвания**, съгласно чл. 13, ал. 3, т. 1 от Закона за финансовото управление и контрол в публичния сектор – подписан с валиден КЕП от законния представител на конкретния бенефициент.

Декларациите/документите по точки 1-3 следва да бъдат подписани с валиден КЕП на локалния компютър, като е препоръчително **подписването да е чрез attached signature** – файл и подпис в един документ (подписът да се съдържа в документа).

Законният представител на **конкретния бенефициент няма право да оправомощава други лица да подписват** декларациите/документите по точки 1-3, тъй като с тях се декларират данни, които деклараторът декларира в лично качество или съответно данни за представлявания от него орган, като за верността им се носи наказателна отговорност, която също е лична.

Няма да бъде сключван административен договор с конкретния бенефициент, когато е налице неприключила проверка по сигнал за нередност по отношение на него. Административният договор ще бъде сключен, в случай че проверката по сигнала приключи с извод за липса на нередност.

Няма да бъде сключван административен договор с конкретния бенефициент, когато са налице задължения във връзка с недължимо платени, надплатени, неправомерно получени или неправомерно усвоени средства, включително лихвите върху тях. При наличие на някое от посочените обстоятелства, покана по чл. 36, ал. 2 от ЗУСЕФСУ до конкретния бенефициент по настоящата процедура не се изпраща.

Решение за прекратяване на процедурата чрез директно предоставяне може да се вземе при следните случаи:

* Когато няма постъпило проектно предложение, в случай че е определен краен срок за подаване или когато всички подадени проектни предложения са оттеглени.
* При спиране на финансирането по съответната програма или на част от нея.
* В случай че конкретният бенефициент не отстрани в срок нередовност/и, непълнота/и и/или несъответствие/я с изискванията.

Индивидуалният административен акт (решение за прекратяване за предоставяне на безвъзмездна финансова помощ) се издават на кандидата като електронен документ по реда на Закона за електронното управление и се съобщава на конкретния бенефициент чрез системата ИСУН на основание чл. 22, ал. 3 от ЗУСЕФСУ. Към съобщението до съответния кандидат се прикача и издадения акт. Актът се счита за връчен с изпращането на съобщението в ИСУН. Управляващият орган не носи отговорност, ако кандидатите не получават уведомления за кореспонденцията с УО на електронния адрес, асоцииран към профила на кандидата. Конкретния бенефициент може да обжалва издадения индивидуален административен акт в 14-дневен срок, считано от датата на съобщаването му (изпращане на съобщението в ИСУН), пред Административния съд по седалище на кандидата.

## 26. Приложения към Условията за кандидатстване:

Е-Декларация – **Приложение 1**

Техническа спецификация на предвидените за закупуване активи (ДМА и/или ДНА) – **Приложение 2**

Критерии и методика за оценка – **Приложение 3**

Описание на приложимите по процедурата индикатори **- Приложение 4**

Информация относно спазване на принципа за „ненанасяне на значителни вреди“ **- Приложение 5**

Указание на министъра на финансите за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г. – **Приложение 6**

Ръководство за потребителя за модул „Е-кандидатстване“ – **Приложение 7**

1. ИСИС 2021-2027 е публикувана на следния адрес - <https://www.mig.government.bg/wp-content/uploads/2022/12/isis-2021-2027.pdf> [↑](#footnote-ref-1)
2. Северозападен регион (СЗР), Северен централен регион (СЦР), Североизточен регион (СИР), Югоизточен регион (ЮИР) и Южен централен регион (ЮЦР). [↑](#footnote-ref-2)
3. Съгласно чл. 73, пар. 2, буква „г“ от Регламент (ЕС) 2021/1060. [↑](#footnote-ref-3)
4. Пакетът документи следва да бъде предварително съгласуван с УО на ПКИП. Следва да бъде извършено и съгласуване за съответствие с приложимите правила за държавните помощи с министъра на финансите, съгласно посоченото в т. 16 от настоящите Условия. [↑](#footnote-ref-4)
5. Съгласно приложимото законодателство, консултантските дейности за подготовка и оформяне на документацията, свързана с подаване на заявки, не могат да се извършват от Патентно ведомство. [↑](#footnote-ref-5)
6. При подкрепа към крайните получатели за консултантските дейности за подготовка и оформяне на документацията, задължителен резултат, който следва да бъде постигнат, е подаването на съответните заявки. [↑](#footnote-ref-6)
7. Съгласно чл. 4, ал. 2 от ПМС № 23 от 13 февруари 2023 г. [↑](#footnote-ref-7)
8. 1) зачитането на основните права и спазването на Хартата на основните права на Европейския съюз; 2) равенството между мъжете и жените, интегрирането на принципа на равенство между половете и отчитането на социалните аспекти на пола; 3) недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация; 4) достъпност за хората с увреждания (вкл. спазване правата и принципите, залегнали в Конвенцията на ООН за правата на хората с увреждания ); 5) целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“. [↑](#footnote-ref-8)
9. Извършените разходи след дата на подаване на проектното предложение по процедурата ще бъдат възстановени от УО само, ако с кандидата бъде сключен договор за безвъзмездна финансова помощ и при условие, че същите отговарят на всички останали изисквания, посочени в Условията за кандидатстване. [↑](#footnote-ref-9)
10. Включително новоназчени такива. [↑](#footnote-ref-10)
11. Определение и допълнителна информация относно спазване на принципа за „ненанасяне на значителни вреди” са представени в Приложение 5 към Условията за кандидатстване. [↑](#footnote-ref-11)
12. Категориите дейности, за които се прилага са посочени в Приложение I към Директива 2003/87/ЕО на Европейския парламент и на Съвета от 13 октомври 2003 година за установяване на схема за търговия с квоти за емисии на парникови газове в рамките на Съюза и за изменение на Директива 96/61/ЕО на Съвета. [↑](#footnote-ref-12)
13. Съгласно информацията за „Харта на основните права на Европейския съюз” и Насоките за прилагане на Хартата на основните права на ЕС, публикувани на интернет адрес - <https://www.eufunds.bg/bg/node/8223> [↑](#footnote-ref-13)
14. Съгласно информацията за „Конвенция на ООН за правата на хората с увреждания” и Насоките за прилагане на Конвенцията на ООН за правата на хората с увреждания, публикувани на интернет адрес - <https://www.eufunds.bg/bg/node/8224> [↑](#footnote-ref-14)
15. В случаите, когато в офертата не е упоменато дали цената е с включен ДДС, се счита:

    - при оферта, издадена от български производител/доставчик - посочената стойност (цена) в офертата е с ДДС;

    - при оферта, издадена от чуждестранен производител/доставчик - посочената стойност (цена) в офертата е без ДДС. [↑](#footnote-ref-15)